Document ID: /roh_data/filtered/fineweb-2-filterrobots_roh.jsonl.gz/2259

La decisiun da la dretgira federala conferma la politica da sanadad dad Alain Berset. Uschia na po il cusseglier federal betg mo intervegnir, sche ils partenaris da tariffa (medis, ospitals e chaschas da malsauns) na èn betg per ina, mabain era ord interess politics. Pia sco en quest cas, pervia dals auts custs da sanadad.
Avess la dretgira federala decis auter, avess quai mess en dumonda la politica da sanadad dad Alain Berset. Sias pussibilitads dad intervegnir fissan vegnidas sminuidas.
Tarmed è la tariffa per medis e regla quant che in medi po pretender per exempel per studegiar actas ni prender giu sang. Uschia regla Tarmed era quant che medis gudognan e pazients e cassas da malsauns ston pajar.
RR novitads 17:00